Emprenedorisme i cooperativisme protagonistes del programa ‘Empléate desde la Igualdad’
13 de juny 2019

![](/media/uwsgc14a/72-20190613_111912.jpg)  
  

La cultura emprenedora ha sigut hui la protagonista dins del programa ‘Empléate desde la Igualdad’ amb una jornada formativa oferida per tècnics del departament de Promoció Econòmica i la Federació Valenciana d'Empreses Cooperatives de Treball Associat (FEVECTA).​​​

Durant la sessió de treball, s’ha abordat el creixent paper de l’emprenedurisme en l'economia local, s’ha parlat de tendències entre les idees de negoci que estan sorgint, a més, dels passos a seguir per a portar del paper a la realitat la voluntat de crear empreses. A més d'esta part introductòria, FEVECTA ha abordat el paper de les cooperatives dins de l'economia social valenciana i ha informat tant del vessant social com de les diferents i interessants fonts de finançament que troba este tipus de forma jurídica.

Esta jornada respon a la petició de les pròpies participants del programa i durant el matí s’han mostrat molt participatives posant en relleu el seu interés en l'autoocupació com a fórmula per a trobar treball i millorar la seua situació socio-econòmica. En este sentit, el regidor de Promoció Econòmica en funcions, Miguel Chover, ha destacat “**la permanent voluntat que tenim no solament per col·laborar en este tipus de formació, sinó en qualsevol iniciativa que ajude a dinamitzar i impulsar l'esperit emprenedor del nostre territori**”.

El regidor en funcions ha aprofitat l'ocasió per a “**agrair a FEVECTA la seua predisposició a col·laborar amb nosaltres per a fomentar el desenvolupament del cooperativisme. Totes dos entitats mantenim una relació d'ajuda mútua durant molts anys i estem feliços de poder comptar amb el seu suport per a continuar impulsant el nostre servici d'atenció a persones emprenedores**”.

El programa ‘Empléate desde la Igualdad’, organitzat pels departaments de Promoció Econòmica, Serveis Socials i Igualtat, en col·laboració amb l'Institut de la Dona i per a la Igualtat d'Oportunitats i el Fons Social Europeu, té com a principal objectiu millorar la inserció social i laboral, especialment d'aquelles dones que tenen menors oportunitats en trobar-se en situacions de vulnerabilitat social. I, alhora, pretén incrementar l'ocupabilitat de les dones a través de la seua qualificació per a l'ocupació.​

​

*   [](http://www.facebook.com/sharer.php?u=https://aytosagunto.es/va/actualitat/emprenedorisme-i-cooperativisme-protagonistes-del-programa-empleate-desde-la-igualdad/ "Facebook")
*   [](http://twitter.com/share?url=https://aytosagunto.es/va/actualitat/emprenedorisme-i-cooperativisme-protagonistes-del-programa-empleate-desde-la-igualdad/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/emprenedorisme-i-cooperativisme-protagonistes-del-programa-empleate-desde-la-igualdad/ "Linked In")
*   [](mailto:?body=https://aytosagunto.es/va/actualitat/emprenedorisme-i-cooperativisme-protagonistes-del-programa-empleate-desde-la-igualdad/)